
DISSERTATIO  MEDICA 


INAUGURALIS 


DE 

HYDROPE  ANASARCA, 


Auctore  Samuele  Burd. 


J^AMULi,  arteriarum  corporis  animalis,  nori 
omnes,  in  venas  terminantur  continuas.  Pras^- 
ter  enim  missis  hisce,  qui,  liquorum  diverso¬ 
rum  secretioni  inserviunt ;  sunt  et  alii  plu¬ 
rimi,  quorum  ope,  cava  omnia  et  cellulae  te¬ 
lae  cellulosas  semper  irrorantur  et  madent^ 
quo  melius,  variis,  qtiibus,  in  machina  viven¬ 
te  usibus,  respondent,  aptentur ;  quo  atque, 
ne  rigidae  et  exsuccae  fiant  partes,  optime 
■praecavetur. 


A 


Hoc 

Hoc  modo,  attamen,  dum  vitatur  Charyb¬ 
dis,  in  Scyllam  nec  minus  periculosam,  inci¬ 
ditur  ;  dumque  arcetur  exsucca  partium  ri¬ 
giditas,  crescit  indulgens  sibi  dirus  Hy¬ 
drops.” 

Neque  tamen,  in  tanto  discrimine,  pro¬ 
lem  Natura  provida  deseruit  suam :  fabrica 

i 

humana,  Divinse  Opificis  peritiae,  specimen  ex- 
tat  egregium.  Quicquid  enim  effusum,  quic- 
quid  inutile  aut  periculosum  corpori  infuerit, 
vasa  sorbentia  hauriunt  et  amovent,  in  sanguinis» 
massam;  revehunt,  idonea  tandem  via  ejicien¬ 
dum. 

Absorptionis  et  exhalationis  functiones,  sa¬ 
no  corpore,  rationem,  alia  ad  alteram,  opti¬ 
me  servant ;  aucta  scilicet  exhalatione,  adau* 
getur  absorptio  ;  minuta,  atque  imminuitur. 
Ex  jam  dictis,  satis  igitur  patebit.  Hydro¬ 
pem  duplici  modo  oriri  posse,  et  causas  proxi- 
mas,  auctam  exhalationem,  minutam  absorp¬ 
tionem,  vel  et  ambas  denique  conjunctas,  ag- 
poscere. 


Huic 

Huic  morbo,  varia,  secundum  varias  cor¬ 
poris  partes,  quibus  forte  insederit,  nomina 
Auctores  Nosologici  imposuere.  Si  telae  cel¬ 
lulosae  cellulas  impleat  aqua,  Anasarca  seu 
leucophlegmatia  nomine  cognoscitur^  si  ab¬ 
dominis  cavum,  ascites  abdominalis  ;  si  thora- 
% 

cis  seu  pericardii  cavitates,  hydrothorax  et 
hydrops  pericardii  appellatur ;  quando  in  ce¬ 
rebri  ventriculos,  ovarium,  tunicam  testis  va¬ 
ginalem,  effunditur  latex,  hydrocephalus,  hy¬ 
drops  ovarii,  et  hydrocele,  appellantur. 

Harum  hydropis  specieruin  omnes,  diver- 
sa  quamvis  comitentur  singulas  symptomata, 
easdem  attamen  fere  causas  agnoscunt ;  haud 
raro  aegrum  simul  opprimunt,  et  plerisque 
demum  in  exemplis  eadem  sim  ili  ave  reme¬ 
dia  requirunt.  Sed,  quoniam  et  limites-  arcti 
hujuscemodi  dissertationis,  quo  minus  harum 
omnium  historiam  ea,  qua  par  est,  cura,  per¬ 
scrutemur,  vetat,  nec  virium  tenuitas,  tam  ar¬ 
dua  moliri  sinit,  pauca  admodum  ad  Anasar- 
cam  praecipue  spectantia,  nunc  temporis  pro¬ 
ferre,  in  mente  est.' 


Hunc 

Hunc  morbum  apud  C  ulle  ni  celeb.  Noso- 
logiam  sic  definitum  habemus»:  “  Anasar- 
CA  :--Gorporis  totius,  vel  partis  ejusdem,  im 
tumescentia  mollis  inelastica»” 


HISTORIA  MORBI, 


Anasarca  omnium  fere  aliarum  hydropis 
specierum  comes  est,  et  primum  plerumque 
diatheseos  hydropicas  signum.  Pedum,  talo¬ 
rum  et  denique  crurum,  vesperem  versus,  in¬ 
tumescentia  levis,  signum  aggredientis  Ana- 
sarcas  frequentissimum  est.  Hoc  a  situ  cor¬ 
poris  omnino  pendet :  hinc  postquam  resupi¬ 
nus  per  horas  aliquot  jacuerit  aeger,  discedunt 
tumores,  vel  aliquatenus  saltem  minuuntur. 
Hi  si  digito  vel  levissime  premantur,  foveolam 
mox  ostendunt,  quam  cutis,  quoniam  resilire 
nequeat,  justo  diutius  retinet :  quod,  pro  ef¬ 
fusionis  serosae  signo  vix  non  semper  accura¬ 
to  atque  certissimo  habendum  est.  Aliqua¬ 
tenus  attamen,  vesperem  versus,  omnibus,  et 
etiam  valetudine  optima  fruentibus,  pedes  ali¬ 
quando 

quando  tumidas  fieri,  minime  denegandum. 
Hujuscemodi  vero  tumores,  nec  gradu,  neque 
duratione,  vere  morbosos  aequant,  neque  de¬ 
mum,  ex  causis  tam  levibus  oriuntur. 

Crudescente  Anasarca,  crura  latius  tument, 
nec  noctu,  ut  antea,  detumescunt.  Femora, 
tandem,  nates,  genitalia  externa,  et  corpus 
demum  universum, ‘flumine  seroso  obruitur. 
Nunc  stadii,  advesperascente  die,  extrema 
inferiora  magnitudinem  aegre  credibilem  a- 
depta  sunt,  et  aurora  adveniente,  faciei  in¬ 
tegumenta  latice  plurimo,  intumescere  ob¬ 
servantur,  Quocunque  porro  latere,  lecto 
decubuerit  aeger,  idem  altero  multo  tumi¬ 
dius  fit.  Nec  somnus  vires  fractas  diutius 
reficit ;  languor  vero  et  inertia  corpus  to¬ 
tum  occupant.  In  hac,  uti  in  aliis,  hydropis 
specie,  cutis  arida,  et  coloris  pallidissimi  est. 
Sitis  insedabilis  fere,  et  saeva,  aegrotum  con¬ 
tinuo  vexat,  atque  quo  plus  est  potus,  plus 
sitiuntur  aquae.”  Nec  urinae  fluxus,  rationi 
fluidi  assumpti  respondet,  parvula  vero  quan¬ 
titate,  redditur,  colorem  subrubrum  ostendens, 
S^dimentumque  crassurn  Igteritium  brevi  de¬ 
positura. 

positura.  Ab  morbi  plerumque  ortu,  plu¬ 
rimum  deficit  cibi  appetitus  ;  plura,  haud 
rar6,  dyspepsiae  symptomata  urgent,  et  al¬ 
vus  fere  adstricta.  Arteriarum  pulsus  grada- 
tim  debiliores,  frequentioresque  fere  evadunt. 
Per  cuticulae  foraminulas  aquosus  nunc  latex 
exsudat ;  vel  tandem.  Vesicularum  forma,  va¬ 
riis  in  corporis  superficiei  ^partibus,  praeser¬ 
tim  vero  extremorum  inferiorum,  sese  osten¬ 
dit  :  hasce  vesiculas  ulcera  pessima  brevi  ex¬ 
cipiunt,  haud  raro  in  gangraenam  desitura. 
Interdum  etiam  cute  vera  e  musculis  quos 
obtegit  elevata,  tumor  oritur  aquosus,  firmitu¬ 
dinis  haud  facile  credibilis,  pessimae  plerum¬ 
que  inflammationis  speciei,  erythematicae  vide¬ 
licet,  ^praecursor.  Si  demum  cutem,  levissime 
quanquam,  inciderit  vel  punxerit. chirurgus, 
quo  facilior  sit  latici  exitus,  idem  a  vulneri¬ 
bus  serpit  erythema,  vel  gangraena  nunquam 
non  metuenda  adoritur.  Haud  raro  dyspnoea 
,  et  tussis  sicca,  morbum  comitantur :  et  ali- 

V 

quando  leipothymiae  creberrimae  aegrum  vex¬ 
ant.  Interdum,  ex  evacuationibus  sponte  or¬ 
tis,  signa  omnia,  subito  et  inopinate  eva¬ 
nuere. 

nuere.  Aliis,  vero,  in  exemplis,  symptoma¬ 
ta  plura  hydrocephali,  vel  et  hydrothoracis, 
adoriuntur,  et  miseriis,  et  vita,  pariter  se-* 
grum  abripiunt. 


SYMPTOMATUM  RATIO» 

Symptomatum,  quae  supra  enarrare  quam 
brevissime  conati  sumus,  plura  satis  forsan 
explanatu  facilia.  Cellulas  inter  telae  cellu¬ 
losae  omnes,  liberrima  exstat  communicatio  : 
hinc,  serum  effusum  legi  gravitatis  parens, 
corporis  inferiora  petit,  et  occupat.  Inde, 
ex  maxima  saltem  parte,  facies  mane,  talique 
advesperascente  die,  tumidi.  Porrb  monen¬ 
dum  est,  corpore  erecto,  fluidum  minus  libere, 
ad  cor,  redire ;  exhalantium  actionem  validi¬ 
orem  excitari,  effusumque  ideo  magnoperd 
augeri.  Vasa  insuper  lymphatica,  absorptum, 
contra  gravitatis  vim,  propellunt ;  hinc  atque, 
absorptionis  functio  haud  parum  impediatur, 
oportet.  Cur  plures  hydropis  species,  simul, 
aegrum  saepius  opprimant,  quis  non  videt  ? 

eadem  nempe  causa  generalis,  eodem  modo, 
quin  plures  afficiat  corporis  partes,  vix  expec- 
tari  potest.  Vasorum  exhalantium,  vim  mi¬ 
nutam,  et  forsan  etiam  eorundem  spasmum, 
cutis  arida  prodere  videtur.  Sanguinis  rubri 
dilutio,  et  ejus  superficiem  versus  distributio 
minus  libera,  cutis  palloris  egregii  rationem 
satis  aptam,  praebent.  Sitim,  et  urinae  secre¬ 
tionem  minutam,  parti  sanguinis  aquosae,  a 
renibus,  et  oris  cavo,  faucibus  et  stomacho,  in 
telam  cellulosam  versae,  cum  Culleno  aliis¬ 
que,  relegare  vellem.  Urinae  paucitas,  co¬ 
loris  ejus  rubicundioris,  causam  satis  for¬ 
san  ostendit.  Dyspnoea,  qua  interdum  stipa¬ 
tur  hydrops,  aquae,  in  pulmonis  ipsius  telae 
reticulatae  cellulas,  thoracis,  pericardii,  et  ab¬ 
dominis  cava,  effusa,  bronchiorum  expan¬ 
sionem  liberiorem  impedienti,  referri  solet. 

\ 

Respirationem  vero  difficilem,  quicquid  tra¬ 
cheam  solummodo,  et  quamvis  levissime  com¬ 
primens,  e.  g.  ligatura  colli  arctior,  effice¬ 
re  potest :  nonne  igitur  simili  agendi  mo¬ 
do,  dyspnoeam  hydropis  anasarcae,  aqua  in 
cellulis  reticulatis,  circa  tracheam  s^tis.  mag- 

na  copia  collecta  efficiat  ?  Consensus  iste  mi¬ 
randus,  canalem  inter  intestinorum,  et'  reli¬ 
quum  universum  genus  nervosum,  cur,  in  ana- 
sarca,  hujus  afficiantur  functiones,  satis  lucu¬ 
lenter  ostendit. 

De  arteriarum  pulsus  mutatione,  leipothy- 
niiis,  et  de  omnibus  denique  corporis  muscu- 

-V  f'  ■  -MT*- 

lis  debilitatis,  haud  dicendi  opus  esse  videtur. 
Quia  cuticulae  foraminulas  ,  serum  amplius 
transire  nequit,  vel  ob  hujus  spissitudinem, 
vel  propter  cuticulae,  cum  rqti  mucoso  sub¬ 
jacenti,  nexum  aliquo  modo  Jaxatum,  variis 
in  partibus,  oriuntur  vesiculas ;  et  cur  ulcera 
dehinc  provenientia,  aliisve  ^demum  cutis 
laesionibus,  in  gangraenam  ruere  procliviora 
essent,  fractae  aegrorum  vit^  vires,  satis  forsi¬ 
tan  explicant.  a  .  * 

Comatis,  dyspnoeae,  caeterumque  hujusmodi 
symptomatum,  subito  supervenientium,  fa¬ 
cilem  explicationem  reddit  fluidi  hydropici  in 
cerebri  ventriculos,  thoracis  cavum,  &c.  me¬ 


tastasis. 


n 


CAUSiS. 

CAUSiE. 

■*  i 

Hydropem  omnem,  ab  effusionem  inter 
et  absorptionem  amisso  equilibrio,  oriri  jam- 
dudum  diximus  ;  et  causas  proximas,  auctam 
effusionem,  absorptionem  minutam,  vel  et 
ambas  hasce  conjunctas,  agnoscere  posuimus. 
CauscC  igitur  remota,  modo  horum  alio,  vel 
altero,  agant  oportet. 

Inter  causas,  quibus  augetur  effusio,  enu¬ 
meranda  veniunt,  imo.  Omnia,  qu^  vasorum 
fluidum  serosum  vehentium  tupturam,  vel 
sacculorum,  denique,  tale  continentium  effi¬ 
cere  valeant ;  et  ido.  Quae  effusionem  natu¬ 
ralem  et  solitam,  adaugent.  De  quae  prio¬ 
rem  effectum  edunt  causis,  vix  dicendi  opus  ; 
pauca,  vero,  ad  quae,  posteriorem  efficiunt, 
referentia,  proferre  haudquaquam  absurdum 
erit. 

imo.  Quicquid  sanguinis  reditui,  a  corporis 
vasis  extremis,  ad  cordis  ventriculum  dex¬ 
trum,  obstat  ,  qualia,  e,  g.  cordis  ipsius  va¬ 
riae  affectiones  organicae  ^  cavarum  polypi  ; 

arteriarum, 

arteriarum,  aortas,  vel  pulmonalis,  valvulae  in 

\ 

ossa  conversae ;  quaecunque  demum  pulmo¬ 
num  obstructio,  quae,  per  eos  sanguinis  ve¬ 
nosi  transitum,  aliquo  modo,  impedire  possit. 
Huc  insuper  redeunt,  aliquatenus  saltem, 
corporis  positurae,  in  omnibus,  praecipue  vero 
in  iis  qui  hydrope  laborant,  effectus,  quibus 
nempe  post  corpus  diutius  erectum,  extrema 
inferiora  tument.  Gregorius  noster,  in  prae- 
*  lectionibus  de  Medicina  Practica,  cujusdam 
viri  et  sanitate  optiiha  fruentis,  exemplum 
profert,  cui  ab  hac  causa  pedes,  tali,  crura¬ 
que,  post  triduum,  ecchymosis  vera  invaserat. 

Simili  fere  modo,  denique  extremorum  in¬ 
feriorum,  atque  abdominis  praesertim  hy¬ 
dropi,  originem  saepissime,  praebuere  hepatis, 

I 

lienis,  aliorumque  forsan  viscerum  abdomina¬ 
lium  obstructiones  ;  et  partium  corporis  spe¬ 
cialium,  polypi,  taliaque,  venarum  quibus  in¬ 
structae  sint  impedimenta.  Huc  demum  aneu- 
rismatum,  abscessuum,  tumorumque  variorum 
effectus,  referre  placuit ;  quae  omnia  in  cor¬ 
poris  partibus,  a  corde  remotioribus,  causae 
effusionis  auctae,  saepissime  fiunt.  Eodem 

redit, 

redit,  aliquatenus  saltem,  extremorum  infe-' 
riorum  oedema,  quod  asciti  abdominis,  fre- 
quentissme,  .foeminarumque  graviditati,  haud 
rar6,  supervenire  observatur. 

Quidam,  inter  alias  hydropis  causas,  ple- 
thoram,  generis  venosi,  praesertim  quae  a  san¬ 
guinis  evacuationibus  quibusdam  solitis  sup¬ 
pressis,  originem  traxisse  existimatur,  recen¬ 
suere.  Plurimum  vero,  de  hac  re,  dubitavit 
CuLLENUs,  qui  suppressionem  hydropemque, 
uni  eidemque  causae,  potius  relegare  voluit. 

V 

Causarum  vero  hydropis,  longe  omnium 
frequentissima,  habenda  est  vasorum  exhalan¬ 
tium  vis  imminuta,  quae  corporis  conditio¬ 
nem,  magnopere  debilitatum  Comitari  solet. 
Hinc,  quaecunque  debilitatem  generalem  affe¬ 
rentia,^ — ebriosita$ ;  evacuationes  nimi^  ;  mor¬ 
bi  antecedentes,  veluti  scarlatina,  "aliique 
ex  Exanthematum  ordine,  eruptione  p^ser7 
tim  iptus  *  repulsa  ;  quartanae  longae  ;  diaeta 
nimis  parca ;  senectus  incurva  tremula^  &c. 
morbi,  de  quo  nunc  agitur,  seminium,  sae7 
pissime  progenerarimt. 

Quas  supra  recensuimus  causas^  omnes  hy¬ 
dropem  edere  valent,  nec  peccante  forsan 
sanguinis  serosi  quantitate.  Nunc  demum 
monendum,  est,  omnia  quas  sanguinem  te¬ 
nuiorem  reddunt,  hydropi  anasarcae,  in  prae¬ 
dispositis  prassertim,  originem  saepissime  prae¬ 
buisse.  Huc  aliquatenus  saltem  referendi 
sunt  hydropes,  qui  nimiae  aquae  frigidae  co¬ 
pi^,  in  ventriculum  assumptas,  corpore  prae¬ 
cipue  calefacto,  sudori  et  urinae  a  causa  qua^ 
licunque  suppressis,  sanguini  demum,  quo¬ 
cunque  modo,  fibrina  spoliato,  subsequi  ob¬ 
servantur.  Eodem  modo  forsan  accidit,  ut 
morbis  vires  concoctrices  afficientibus,  et  ci¬ 
bi  ideo  assiinilationem  impedientibus,  quales 
sunt,  chlorosis  et  diabetes,  interdum  superve¬ 
niret  hydrops. 

2d6.  Hactenus  de  exhalatione  aucta :  nunc 
de  absorptione  minuta,  pauca  dicere  restat. 

Vasa  lymphatica,  tunica  vera  musculari  in¬ 
structa  esse,  satis  certe  verisimile  est :  et  istam, 
aliorum  instar  musculorum,  paralysi,  seu 
atoniae,  obnoxiam  fore..  Quaecunque  igitur 
causae,  exhalantium  laxitatem  inducentes,  si¬ 
mili 


14 

mili  modo  vasa  lymphatica  non  afficere  vix 
possunt. 

Anne  lymphaticorum  seu  glandularum  con¬ 
globatarum  obstructiones,  absorptione  impe¬ 
dienda,  hydropem  efficere  valeant,  plurimum 
dubitavit  Cullenus  ^  qui,  propter  horum 
vasorum  anastomoses  vix  numerandas,  fluidi 
per  ea  cursum  tales  causas  impedire  posse, 
vix  credere  voluit.  Buboni  attamen,  in  axilla 
sitae,  superveniens  humeri  oedema,  anne  recte 
sanguinis  venosi  reditui  impedito,  omnino  sit 
tribuendum,  certe  dubitare  licet ;  quoniam 
non,  exinde,  solum  vena  axillaris,  verum 
etiam  lymphaticorum  humoralium  fere  om¬ 
nium  rami  praecipui  comprimantur  oportet. 


PROGNOSIS. 

i  , 

/ 

Morbus,  de  quo  nunc  agitur,  omnium  fere 
aliarum  hydropis  specierum,  medicamentis 
idoneis  adhibitis,  facillime  forsan  curandus. 
In , corporis  superficie  nempe,  et  inter  muscu¬ 
los,  vasa  absorbentia  vim  suam  mirabilem 

optime 

optime  ostendunt ;  et  latex  eifusus,  caeteris 
paribus,  citius,  tutiusque  amovendus.  Mor¬ 
borum  vero  omnium  prognosis,  a  pluribus 
aegro  unicuique  propriis,  pendeat  oportet. 
Hinc  quomodo  fiat  satis  elucebit,  ut  dirissi¬ 
mum  aliquando  eventum  haberet  Anasarca. 
Si  aqua  effusa,  partem  tantummodo  corporis 
occupaverit,  a  caiisa  minus  generali  provenerit, 
et  amotu  facili ;  eventum  maxime  faustum 
sperare  licebit,  dummodo  fractae  cEgrorum  vi^ 
tae  vires,  quo  miniis  eveniret  hoc,  non  veta¬ 
rent.  Si  vero,  corpus  universum  affecerit 
morbus,  a  causa  generali  vel  difficillime  amo¬ 
venda,  ortus,  si  aeger  provecta  sit  ^tate  ;  si 
corpus  debilissimum,  seu  a  morbo  ipso  sive 
quavis  alia  causa  ;  si  symptomata  supra  enar¬ 
rata  plurimum  ingravescant,  praecipue  vero  si 
erythema  vel  gangraena  adoriatur  ;  si  aliis  mor¬ 
bi  signis,  subito  supervenerit  *  coma,  vel 
dyspnoea,  in  cerebri  ventriculos,  aliave  cor¬ 
poris  cava,  effusionem  insignientia, — de  aegro 
miserrimo  penitus  actum  esse,  medico  fere  pro- 
nunciare  licebit. 

METHODUS  MEDENDI- 

■.r  ;  ' 

i  ■  K 

Adversus  hunc  morbum,  virtutibus  '  vere 
mirandis  pollentia,  plurima  fuere  prolata  re¬ 
media.  De  iis,  quoe  medicorum  hodierna 
sanxit  experientia,  pauca  nunc  proferre  in  ani¬ 
mo  est :  praetermissis  antiquioruni  quantum¬ 
cunque  jactatis,  quorum  usum  delevit  provec¬ 
tior  aetas. 

Hydropis  curandi  indicationes  tres,  Cul-^ 
LENUs  noster  celeb.  posuit. 

imo.  Causas  morbi  remotas,  quantum  fieri 
possit,  amovere.  2d6,  Serum  jam  effusum,  e 
corpore  detrahere.  3ti6,  Vires  systematis,  et 
tonum  generalem,  reficere. , 

t 

>  -i 

I .  Quod  ad  harum  priorem  spectat,  obser¬ 
vandum  est,  quod,  plerisque  in  exemplis  causae 
remotae  jamdudum  fere  agere  cessare,  prius¬ 
quam  accesserit  morbus ;  hanc  itaque  indi¬ 
cationem  vix  talis  momenti  esse,  quippe  qua¬ 


rum 

rum  effectus  solummodo  medici  attentionem 
sibi  vindicant,  causarum  scilicet  ratione  fere 

f 

nulla  habita.  Aliis  vero  in  exeniplis,  causae 
remotae,  quales  ebriositas,  foeminarum  gravi¬ 
ditas,  hepatis,  aliorumve  viscerum  obstruc¬ 
tiones  et  prognosin  medici  et  medendi  me¬ 
thodum,  ex  necessario  haud  parum  dirigent.  ^ 
2.  Aqua  effusa,  duobus  modis,  detrahi  po¬ 
test  ;  remediis  scilicet  vel  localibus,  vel  quae 
demum,  in  corpus  agunt  universum.  ‘  ’ 
Incisiones,  puncturae,  fonticuli,  vesicatoria, 

rubefacientia,  frictio,  atque  compressio,  reme- 

/ 

dia  topica  sunt  ;  de  quibus  singulatim  pauca 

sunt  dicenda. 

> 

Vulnera  fere  omnia  corporis  hydropici,  in 

1 

gangraenam  ruere,  adeo  proclivia  sunt,  ut  ne¬ 
que  incisionibus,  neque  fonticulis,  nec  punc¬ 
turis  quidem  nisi  levissimis,  locus  esse  potest. 
Si  attamen  ad  puncturas  confugere  statuerit 

medicus,  cavendum  erit  ne  profunde  pene- 

% 

trent,  et  ne  alia  alteri  nimium  vicina  fiat. 
Cruris  affecti,  a  superiore,  ad  inferius  grada- 
tim  deferri,  et  sero  emisso,  statim  obligari  de- 

C  bent 

bent  vulnera  quantumvis  levia,  ut  prima  in- 

/ 

tentione  (sic  loqui  amant  chirurgi)  sanentur. 
Vesicatoria  intumescendis  aquosis  aliquando 
profuisse,  minime  denegandum  ;  verunta- , 
men,  nisi  morbi  stadiis  minus  provectis,  cum 
nec  sero  plurimo  obruuntur  partes,  nec  ea¬ 
rum  tonus  multum  defecerit,  summo  cum  pe¬ 
riculo,  talibus  confugitur  remediis,  quas  gan¬ 
graenas  saepissime  originem  praebuere.  In  oe¬ 
dematis  exemplis  haud  paucis,  extremorum 
inferiorum  praesertim,  optimos  quidem  effec- 

/ 

tus  edidit  Frictio.  Stadiis  vero  morbi  pro¬ 
vectioribus,  levissime  perficiatur  oportebit. 
Mane  commodissime  fere  adhibetur,  pannis  la¬ 
neis,  oleo  mad'efactis  ;  cui  camphorae  pauxil¬ 
lum,  a»t  cujusvis  alii  suaveolentis,  addatur  ; 
quoniam  aegroti  omnes,  fere  decipi,  et  compo¬ 
sitis,  potiusquam  simplicibus  remediis,  confi¬ 
dere  volunt.  Cellulas  inter  telae  reticulatae 
omnes,  liberrimam  esse  communicationem  jam- 
dudum  diximus  \  et  aquam  hydropicam,  ab 
alia,  in  aliam  corporis  partem,  facillime 
propelli  posse,  ex  eo,  quod  de  oedematis 
signis  agentes  supra  notavimus,  clarissime 

elucet. 

elucet.  In  oedemate  itaque  extrema  inferiora 
afficiente,  ex  compressione  levi,  atque  aequa- 
bilij  qualem  suppeditant  caligae,  apud  nos» 
trates  laced  stockings  nominatae,  mane  prae¬ 
sertim  indutae,  haud  rard  optimi  profluxisse 
observantur  effectus.  Stadiis  vero  Anasarcge 

f 

provectioribuSj  discrimine  haud  levi,  ad  tale 
confugitur  remedium  :  si  enimj  per  vasa  ex¬ 
cretoria,  hocce  fluidum  non  expelleretur  me¬ 
tastasi  subita,  in  cerebri  ventriculos,  thoracis, 
abdominis,  seu  et  pericardii  cava,  iterum  ef¬ 
fundi  potest*  Ab  aura  electrica,  parti  cui¬ 
cunque  affectae,  et  stadiis  morbi  fere  omnibus, 
immissa,  haud  raro  plurimum  commodi  ex¬ 
pertum  est. 

Si  partes  oedemate  laborantes,  inflammatio 
invaserit,  de  omnibus,  quae  vel  minime  stimu¬ 
lant,  cavendum  erit.  Nunc  enim,  neque  vul¬ 
nera  vel  levissima,  neque  vesicantia,  neque  fric¬ 
tio,  neque  compressio  quantumvis  aequalis, 
sine  maximo  gangrenam  inducendi  periculo, 
uti  possunt,  X. 

Remedia  .serum  evacuantia,  quae  in  corpus 
agunt  universum,  nunc  persequamur  ;  quibus 

certe 

certe  in  morbo  generali  pr^cipue  confiden'- 
dum.  Haec,  sub  Emeticum,  Catharticum,  Diu¬ 
reticum,  Stimulantium,  atque  Diaphoreti¬ 
cum,  classibus  recenseri  solenfe.  Horum  me¬ 
dicamentorum  omnium,  in  Hydrope  amoven¬ 
da,  virtutes,  cx  hac  machinae  animalis  lege, 
pendent,  absorptionem  nempe  ‘  et  evacuatio¬ 
nem  eandem  inter  se  rationem  servare.  Hocce 
itaque  praemisso,  de  singulis  medicamentorum 
viribus',  pauca,  quam  brevissime,  nunc  profera¬ 
mus. 

,  » 

Emesin,  sponte  ortam,  Hydropem  interdum 

amovere,  satis  docuit  experientia.  Hinc  for¬ 
sitan,  ad  Emetica  confugitum.  Eorum  for¬ 
tiora,  veluti  tartris  antimonii,  sulphas  zinci, 
cupri,  &.C.  summas,  in  absorptione  promovenda, 

t 

vires  possidere  dicuntur.  Glandulae  quidem 
lue  syphilitica,  testesque  virorum  tumidae, 
subsulphate  hydrargyri,  vel  nausea  denique 
marina,  teste  clar.  Huntero  Londinensi, 
sublevatae,  absorptionem  promovere  posse  vo¬ 
mitum  excitantia,  satis  forsan  ostendunt.  Ple- 

% 

risque  ver6  in  hujusce  morbi  exemplis,  tali¬ 
bus  haudquaquam  confidendum  est :  perraro 

certe 

certe  apud  medicinam  hic  exercentes,  usur¬ 
pantur.  / 

Ex  Catharticis,  multo  plus  commodi,  a  pri¬ 
ori,  expectandum  erit ;  quae  scilicet,  alvi  ad- 
strictionem  non  solum  demovent,  fluidi  ver5 
ex  tubi  intestinalis  exhalantium  oribus  innu¬ 
meris,  copiam  permultam  detrahunt.'  Eorum 
quae  maximam  assecuta  sunt  famam,  fortiora 
primum  tenuere  locum,  jalappa  scilicet,  cum 
submuriate  hydrargyri,  gambogia,  aloe  cum 
colocynthide,  &c.  Quod  ad  haec  vero  omnia 
spectat,  observandum  est,  ea,  in  exemplis 
niali  haud  paucis,  nisi  in  aliorum  remediorum 
auxilium  vocata,  frustra  omnino  adhiberi. 

•  Omnium  vero  medicamentorum,  quae  uri¬ 
nam  movent  et  Diuretica  appellantur,  longe 
praestantissima,  quae  scilicet  citius,  tutius, 
jucundiiisque  morbum  levant.  Merito  inter 
haec,  summum  locum  occupavit  supertartris 
potassa,  qui,  effectus  etiam,  ut  multis  placuit, 
deob struentes,  vix  ipsius  hydrargyri  secundos, 
aliquando  edit.  Aqua  plurima  solutus,  vim 
diureticam  maxime  ostendit ;  dum  sitim,  in 

I 

Hydrope  signum  saepe  molestissimum,  optime 

restinguit. 

restinguit.  Scilla  maritima  exsiccata,  pul¬ 
veris  do^e  grani  unius,  nocte  et  mane,  ra¬ 
tione  grani  dimidii  indies  augenda,  multis 
Hydrope  Anasarca  laborantibus  sanitatem  red¬ 
didit.  Post  remedium  hoc,  per  hebdomadam, 
duas,  vel  tres  assumptum,  fere  excitatur  diu- 
resis  liberrima.  Neque  famam,  in  hydrope 
amovenda,  minorem,  assecuta  est  digitalis  pur¬ 
purea,  Tincturae  saturatae  guttae  x.,  bis  terve 
indies,  prout  aegri  viribus  conveniat,  sunt  pro¬ 
pinandae  j  vel  si  pulveris  aut  pilulae  forma,  ae¬ 
gri  votis  magis  consentanea  fuerit,  dose  grani 
unius,  nocte  et  mane,  ratione  atque  semi- 
grani,  secundo  quoque  die  augenda,  praeci¬ 
piatur.  Hujus  medicamenti  in  aegrum  ef¬ 
fectus,  medicum,  oculis  quam  maxime  atten¬ 
tis,  observare  oportebit.  Ejus  enim  sub  usu, 
•  omnes  corporis  functiones,  brevi  plerumque, 
et  miro  interdum  modo,  subito  deficiunt :  et 
itaque,  in  vires  vitae  sustentandas,  ad  remedia 
stimulantia  confugere,  maxime  erit  necessa^ 
rium.  Spiritus  aetheris  nitrosi,  summo  ple¬ 
rumque  commodo,  hocce  cum  remedio  conjun¬ 
gitur  usus  \  qui,  et  ipse,  vi  diuretica  nec  mini¬ 
ma^ 

ma,  gaudet.  Medicamentis  supra  recensitis, 
addantur  quidam  sales  neutri,  quales,  carbo- 
nas,  acetas,  et  nitras  potassae,  qui  in  baccarum 
juniperi  infuso  soluti,  effectus  diureticos,  et 
ipsi  edunt,  et  aliorum  forsan  remediorum  pro¬ 
movent.  Ex  tartrite  ferri  et  potassa,  in  Ana- 
sarca  Scarlatinam  excipiente,  haud  parum 
commodi,  uti  nosmetipsi  observavimus,  ex¬ 
pertum  est.  '  ' 

Hydrargyri  praeparata  ad  actionem  vasa^ 
sorbentia  optime  incitare,  omnibus  innotescit : 
neque  exempla  defuere,  sub  eorum  exhibi¬ 
tione,  diuresi  quasi  sponte  orta,  Hydropum 
penitus,  et  derepente  amotorum.  Scillae  vero, 
aut  digitalis,  in  auxilium  vocata,  effectus  prae- 
stantissimos  edere  observantur.  Haud  raro, 
scillam  et  digitalem  alternare  conveniet. 

Ex  Diaphoreticorum  in  hydropibus  usu, 
praesertim  qui  a  perspiratione  subito  suppressa 
orti  fuerint,  et  adhuc  certius,  si  leni  ptyalismo 
mercuriali  afficiatur  ^ger,  haud  parum  inter¬ 
dum  benehcii  expertum  est.  Pulvis  Dover! 
olim,  nunc  Opii  et  Ipecacuanha3  dictus,  dosi- 
)3us  granorum  x.  vel  xv.  3tia  vel  4ta  quaque 

hora. 

hora,  assumptus,  a  quibusdam  commendatur. 
Neque  balneum  calidum  non  commendari 
meruit,  plurimis  in  exemplis ;  aliis  vero,  pan¬ 
norum  laneorum  ope  fomentationes  magis 
placent.  Omnibus  vero  in  Hydropibus,  sudo¬ 
rem  elicere  valde  erit  difficile. 

3.  Ad  tertiam  curationis  indicationum,  quas 
supra  posuimus,  “  corporis  nempe  vires  et 
tonum  generalem  reficere,”  pauca,  quam  bre¬ 
vissime,  spectantia  nunc  dicere  restat. 

In  omni  fere  Hydropis  exemplo,  vires,  uti 
diximus,  plurimum  deficiunt :  morbus  nempe, 
a  debilitate  primam  vel  traxit  originem,  vel 
brevi  debilitatem  et  ipse  inducit ;  haec  itaque 
curandi  indicatio  summam  sibi  medici  atten¬ 
tionem,  ut  consciscat,  quam  maxime  erit  ne¬ 
cessarium.  Ad  hanc  respondendam,  diaeta 
nutrienti,  aeri  aperto,  puro,  nec  humido,  exer¬ 
citationi  leviori,  frequenti  vero,  potius  quam 
medicamentis,  aliisve  demum  remediis,  confi¬ 
dendum  est.  Hydropicorum  cibus  concoctu  fa¬ 
cilis  esse  debet.  Neque  liquoribus  generosiori¬ 
bus,  non  omnino  abstinere,  laedit,  qui  non  solum 
urinam  promovent,  verum  optime  etiam  vires 

deficientes 

deficientes  suffulciunt.  Eorum,  cui  nomen  An- 
glice  impositum,  quintuplo  prccsertim  a- 
quae  tepidae  permisto,  maxime  confiditur.  Mo¬ 
dica  corporis  exercitatio,  Anasarcae  praesertim 
minus  provectioris,  optimum  est  remedium. 
Omnibus,  etenim,  et  etiam  sanissimis,  talos  ex 
hac  neglecta,  aliquando  tumidos  evadere,  satis 
innotescit  ;  et  ambulatione,  statum  pristinum 
brevi  recuperare ;  actione  scilicet  musculo¬ 
rum,  fluidorum  refluentium  cursus  promove¬ 
tur,  dum  omnes  corporis  functiones  ~melius 
perficiuntur.  Morbo  quidem  provecto,  aegro 
.seipsum  exercere,  admodum  erit  difficile ; 
nunc  itaque,  gestationi  confugiendum  erit. 
Hydropicis  indusium  laneum  optime  con¬ 
veniet,  quippe  perspirationi  plurimum  fa¬ 
vens,  et,  in  exemplis  pluribus,  ut  solito 
minus  laxum  esset,  haud  absurdum  erit. 
Nihil  quoniam  absorptioni  opitulari,  nihil 
corporis  laxitati,  melius  obviam  ire  potest, 
quam  ista  superficiei  compressio  aequalis,  qua¬ 
lem  talis  vestiendi  modus  suppeditat. 

Quod  ad  balneum  frigidum  spectat,  notan¬ 
dum  est,  hocce  remedium,  quanquam  ad  cor¬ 
pus  roborandum  plurimum  valens,  vix  atta¬ 
men  ultimis  debilitatis  stadiis  idoneum  esse; 
ideoque  Anasarcae,  nisi  jam  fere  depulsae,  ne¬ 
quaquam  convenire. 

Ex  medicamentorum  numero,  cinchona, 

amara,  ferri  praeparata,  forma  praesertim 

oxjdi,  aut  clialybeatarum,  ad  corporis  vires 
* 

reficiendas,  maxime  valebunt. 

DISPUTATIO  MEDICA 

INAUGURALIS 
'  * 

DE  RUBEOLA. 


Cum  nullum  scribendi  cacoethes,  sed  leges  Aca¬ 
demicae,  quae  aliquid  hujusmodi  ex  omnibus  medi¬ 
cinae  gradum  ambientibus  postulant,  me  scribere 

/ 

cogunt,  de  morbillis,  quam  brevissimfe  potero, 

^  / 

tractaturus  sum,  ne  millies  repetita  ambitiose  pro¬ 
lata  fastidium  moveant. 

Definitionem  hujus  morbi,  quam  protulit  Cul- 

¥ 

LENUS,  rei  medicae  egregius  auctor,  utpote  cae- 
teris  felicius  excussam,  hic  recensendam  esse  sa¬ 
tius  duxi :  . 

\ 

A 


l 

Synocha  contagiosa,  cum  sternutatione,  epi- 
phora,  tussi  sicca  rauca. 

“  Quarto  die,  vel  paulo  serius,  erumpunt  papu- 
Ise  exiguae,  confertae,  vix  eminentes,  et  post  tres 
dies  in  squamulas  furfuraceas  minimus  abi-^ 
entes.’^ 


HISTORIA, 

Ineunte  hoc  morbo,  haud  secus  ac  in  aliis 
morbis  febrilibus,  aegri  inhorrescunt,  caloris  fri« 
gorisque  vices  subinde  conqueruntur ;  imminuta 
est  cibi  appetentia,  arteriarum  pulsus  aliquantum 
concitantur  cum  siti,  lingua  alba,  humida  tamen,, 
tussi  sicca,  rauca,  perquam  molesta,  et  gravi  an¬ 
xietate:.  Secundo  vel  tertio  morbi  die,  febris  ar- 
dentior  accenditur  5  cutis  arida ;  respiratio  fre¬ 
quens,  anhela,  suspiriis  saepe  interrupta  5  cibi  fas¬ 
tidium,  nausea  et  vomitus.  Dolores  vagi  diversas 

corporis  partes,  caput  praesertim,  dorsum  et  lum¬ 
bos  occupant.  Facies  rubore  suffunditur,  oculi 
ardentes  et  inflammati  pruriunt,  illachrymant,  et 
lumen  refugiunt ; ,  interdum  palpebrae  ita  intu¬ 
mescunt,  ut  lucis  aditum  omnino  praecludant. 

i,-  i- 

Humor  tenuis  et  acer  e  naribus  depluit,  et  cre¬ 
bra  concitantur  sternutamenta.  Nonnunquam  san¬ 
guis  e  naribus  prorumpit,  quo  dolores  capitis  mi¬ 
tigari  solent.  Alvus  varia  est,  nunc  astricta, 
nunc  fusa,  nec  aliquid  mali  secum  affert.  E  fau¬ 
cibus  quadam  inflammatione  correptis  facultas 
xdeglutiendi  impedita  est,  et  saliva  praeter  consue¬ 
tudinem  excernitur.  Interdum  tremores,  tendi¬ 
num  subsultus,  delirium  vel  coma  superveniunt  j 
aegri  morosi  fiunt  et  inquieti.  .  • 

«I 

Die  quarta  eruptio  plerumque  primum  conspi¬ 
citur,  modo  autem  citius  modo  serius  prorumpit. 
Macula  parvae,  rubentes,  confertae,  pulicum  mor¬ 
sus  referentes  circa  frontem  prodeunt  j  hae  tan- 

dem  coeuntes  faciem  latis  sulFusionibus  impri¬ 
munt  5  hae  quoque  pustulae,  etsi  earum  elevatio 
supra  cutem  oculorum  aciem  fere  effugiat,  tactu 
exploratae  nonnihil  asperae  sentiuntur.  Ex  facie 
maculae  in  collo,  pectore,  brachiis  et  universo  de¬ 
nique  corpore  semet  produnt,  Jta^  ut  :iquinto  ut 
plurimum  die  eruptio  omnes  corporis  partes  com¬ 
maculaverit  ;  hae  r:  tamen  maculae  ultinlb  prode¬ 
untes  minus  quam  in  facie  eminent.  Die  secun¬ 
do  post  eruptionem  pustulae  dilutius  rubent,  tertio 
colorem  subfuscum  induunt,  et  duorum  vel  trium 
dierum  spatio  omnino  decedunt,  squamulis  furfu- 
raceis  e  cuticula  rupta  relictis,  quae  pruritum  mo¬ 
lestum  movent  j  nulla  autem  vestigia  post  se  re¬ 
linquunt.  >  ■  ‘ 

■  -  .  * 

Eruptione  facta,  aegri  minimi  ac  in  variolis  Le¬ 
vantur,  nonnulla  autem  morbillorum  signa  s^pe 
mitiora  evadunt,  febris  ardor  aliquantulum' defer¬ 
vescit,  dolores  remittunt,  mens  minus  turbata  est, 
et  nausea  et  vomitus  prorsus  cessant.  Syden» 

HAMUS  se  nunquam  vomitum  ^post  eruptionem' 
vidisse  testatur.  Tantum  autem  abest  ut  tussis 
conquiescat,  quin  potius  exasperetur ;  adhuc  quo¬ 
que  perstant  spiritus  difficilis,  oculi  rubri,  lucem 
aversantes,  et  laclirymarum  effusio,  nec  vim  re¬ 
mittunt,  donec  desquamatio  supervenerit ;  nec 
raro  ad  hoc'morbi  tempus,  sudore  universo,  alvi 

fluxu,  vel  alia  quadam  evacuatione  sponte  ahorta, 
morbilli  solvuntur ;  diarrhoea  vero  non  semperf 

in  salutem  cedit,  sed  pertinax  segri  vires  convel¬ 
lit,  omni  ope  cohibenda. 


Morbus  vero,  cum  pustulseJn  squamulas  abe¬ 
unt,  nequaquam  periculo  caret,  contra  discriminis 
ssep^  plenus ;  hoc  enim  tempore  omnia  signa 
nonnunquam  ingravescunt :  febris,  tussis,  et  spi¬ 
randi  difficultas  auctis  viribus  redeunt,  et  aegrum 
tandum  opprimunt.  «  ,  . 

■i.  1 .  i/  .  u  J  - 

Etsi  morbilli,  praesertim'  si  mitiores  fuerint, 
hoc  ordine  usitatius  incedant,  et  hisce  temporibus 

varia  stadia  absolvant,  haud  rar6  e  lege  solita 
multum  deflectunt,  decursum  minus  regularem 
tenent,  et  signis  gravioribus 'stipantur. 

In  morbillis  anomalis  maculae  nunc  multo  ci¬ 
tius,  nunc  multo  serius  prorumpunt ;  interdum 

secundo  morbi  die  in  conspectum  veniunt ;  est 

2  . 

ubi  ad  sextam  vel  etiam  octavam  diem  delituerint. 
Febris,  hanc  speciem  rubeolae  irregularem  comi¬ 
tans,  magis  solitae  intenditur  ;  tussis  sicca  et  rau¬ 
ca,  summa  anxietas,  gravis  spirandi  difficultas,  et 
molesta  pectoris  oppressio,  etiam  ab  initio,  aegrum 
fatigant.  Nec  papulae  semper  primum  in  facie 
semet  ostendunt,  sed  humeri  et  pectus  his  efflo¬ 
rescunt,  denuo  in  faciem  erupturis  :  Nec  idem 
maculis  constat  color,  quae  nunc  pallent,  nunc 
livent,  vel  etiam  cum  pessimo  eventu  nigres¬ 
cunt. 

Ex  dictis  satis  liquet  morbillos,  quo  magis  e 
norma  regulari  recesserint,  eo  graviores  futuros. 

Gravissimum  et  putridum  morbillorum  genus, 
quod  annis  1763  et  1768,  Londini  invaluit,  a 
Watsono  describitur.  In  hac  abnormi  morbi 

r  > 

specie,  febris  et  alia  signa  typhum  multum  retu¬ 
lerunt  5  et  medendi  ratio  typho  accommodata 
contra  vim  morbi  pestiferam  potissimum  valuit. 
In  hoc  maxime  maligno  morbillorum  exemplo, 
oculi  aqua  suffusi,  rubri,  tussis,  et  insignis  viri¬ 
um  prostratio,  inter  prima  morbi  praenuntia  appa¬ 
ruere.  Die  secundo,  cum  febre  intentiore  et 
gravi  capitis  dolore  maculae  in  conspectum  prodi¬ 
erunt.  Pulsus  citatiores,  raro  pleni  fuere,  et 
aegri  de  calore  vehementi,  summa  inquietudine 
et  oppressione,  siti  importuna,  spiritu  difficili,  et 
viribus  plurimum  resolutis  conquesti  sunt.  Die 
quarto  exeunte,  eruptio  ut  plurimum  evanesce- 

I 

bat. 

Stadium  autem  hujus  morbi  maligni  periculo¬ 
sissimum,  calore  febrili,  et  efflorescentia  decedens 

« 

tibus,  superveniebat.  His  morbillis  correpti 

oculis  adhuc  graviter  segrotabant ;  tussis  sicca, 
spirandi  difficultas,  et  anxietas  potius  intendeban¬ 
tur,  arteriarum  ictus  crebri,  debiles  et  inaequales, 
cum  viribus  penitus  exhaustis,  et  saepe  gravi  alvi 
fluxu.  Delirium  tunc  temporis  accedens  mortis 
instantis  indicium  fuit. 

Quje  e  cadaveribus  peremptorum  inspectis  ap- 
^paruerunt,  naturam  ejus  malignam  ulterius  docu¬ 
erunt  ;  in  variis  enim  corporis  partibus  sphaceli 
notx  manifestae  fuere.  Morbilli  autem,  qui  vul¬ 
go  sese  nobis  offerunt,  febrem  ardentem  et  in¬ 
flammatoriam  sibi  comitem  adjungunt,  et  san¬ 
guis  in  his  missus  tunica  tenaci  et  alba  semper 
coopertus  est. 

Hic  quoque  morbus  infamis  est  ex  multis  vitiis, 
quae  eum  interdum  consequuntur,  et  corpori 
noxas,  graves  quidem,  nec  semper  arte  reparabiles 
inferunt,  ' 


